**Тақырыбы: «Жасыл шырша жанында»**

**Мақсаты:** Балалардың жаңа жыл мерекесі туралы түсініктерін

қалыптастыру.Мерекелік көңіл-күй ортасын

ұйымдастыру. Образдық бейнелерді сомдай білуге

үйрету, хормен және жеке ән айту шеберліктерін

арттыру. Би қимылдарын қызығушылықпен,

ырғақты сақтай орындауға төселдіру.

**Балалар көңілді әуен ырғағымен қолдарына қар ұстап келіп, билейді. Орындарына отырады.**

**Ән «Қыс» орындалады.**

**Әннен соң балалар тілектерің айтады.**

**1бала:** Жаңа жылда жол болсын! Назар

**2 бала:** Әрбір үйде той болсын! Ақбота

**3 бала:** Берекелі жыл болсын! Жаслан

**4 бала:** Ақ дастарқан мол болсын! Алихан

**Барлығы бірге:** Келе жатқан жаңа жылдарыңыз құтты болсын!

**Жүргізуші:** Нұрландырып маңайды

Шырша шамы жағылсын

Жаңа жылдың құрметіне

Ақ тілектер ағылсын!

**Шырша шамын жағу сәті**

**Ән «Шырша шамы,жарқыра» хор.**

**1 бала:** Аяз ата келе ме?

Бізге сыйлық бере ме? Інжу

**2 бала:** Әрине, ата келеді

Бізге көп сыйлық береді. С.Аружан

**Осы кезде музыка әуенімен билей басып түлкі келеді.**

**Түлкі:** Мен түлкімін,түлкімін

Тұнып тұрған күлкімін

Бұлғаң, бұлғаң құйрығым

Текке өтпейді бір күнім

Аяз ата мұнда келмейді,

Сендерге сыйлық бермейді.

**Балалар:** Қалайша?

**Түлкі:** Аяз аталарың адасып кетіпті,

Сендерді таба алмай

Үйіне қайтып жетіпті.

**Жүргізуші:** Бұл қалай болды? Думанымыз Аяз атасыз қалай өтпек?

**Түлкі:** Жарайды, мен кетейін (билей басып кетеді)

**Жүргізуші:** Балалар, уайымдамаңдар.Аяз атамыз келеді,бізге сыйлық

береді.Бұл түлкінің кезекті бір қулығы болар.

Мұның артында бір шикілік бар сияқты.Ассамат,

Жанрус екеуің түлкінің ізіне түсіңдер, не бүлдіргенін біліңдер.

**Екеуі:** Жарайды, біз кеттік. (түлкінің соңына түседі)

**Сықырлаған қардың дыбысы естіледі.**

**Жүргізуші тың-тыңдап:** Балалар, Аяз атамыз келе жатқанға ұқсайды.Қардың

сықырын естідіңдер ме?

**Балалар:** Иә, естіп тұрмыз.

**Жүргізуші:** Енді қарап тұрмайық

Бәріміз бірге дауыстап

Аяз ата мен Ақшақарды шақырайық!

**Балалар:** Аяз ата, Ақшақар!

**Әуен ойналады. Залға Аяз ата мен Ақшақар кіреді. Балалар қошеметтеп қарсы алады.**

**Аяз ата:** Амансың ба, ұлдарым,

Амансың ба, қыздарым

Қандай әсем жүздерің

Қандай мөлдір көздерің

Керемет бір ән тыңдап,

Келіп тұр-ау демалғым.

**Ән «Аяз ата» хор**

**Аяз ата:** Ой, айналайындарым-ай, сендерге келуін келдім, бірақ қапшық

толы сыйлығым ұшты-күйлі жоқ болып кетті.Осында келе жатып,

жоғалтып алдым. Енді не істесем екен?

**Осы кезде түлкінің соңынан кеткен екі бала түлкіні алдына салып, қапшық толы сыйлықты алып келеді.**

**Аяз ата:** Ә, енді есіме түсті, қу түлкі. Жолда бағана өлген боп жатып

қапшығымды қымқырған екенсің ғой.Түлкінің мұнысы

дұрыс па, балалар?

**Балалар:** Жоқ.

**Түлкі:** Қулық-сұмдықты жоямын

Өнерге ден қоямын

Аяз атам мені кешірсе

Сыйлығына тоямын.

**Аяз ата:** Онда, айыбыңды өтеп, өнеріңді көрсет.

**Түлкі:** Достарым менің келіңдер,

Бірге билеп көріңдер

**«Аңдар биі» орындалады.**

**Аяз ата:** Бәрекелді, жарайсыңдар. Билерің керемет екен.

**Жүргізуші:**

Ал, балалар, тұрмайық

Тақпақтарды жаттадық.

Би биледік көрсін деп.

Аяз ата қуанып,

Бізге риза болсын деп.

**Аяз атаға арнаған**

**Тақпақтарымызды айтайық.**

Ақ қырауға малынған

Сақалы да мұрты да.

Аяз ата сағынған,

Сәлем бepді жұртына. Доминика

Аппақ тонға оранып,

Базарлықты мол алып.

Келді алыс сапардан,

Аяз ата оралып. Қорлан

Тілеймин мен бар әлемге

Дос көп болсын жаңа – жыл

Ата-әже,әке –шеше

Құтты болсын жаңа жыл. Жаслан

 Тамаша,тамаша

Шыршамыз тұр жараса

Басында әсем жұлдызы

Көз тоймайды қараса.Аяулым

Көрдіңбе Аяз атаны?

Аппақ екен сақалы,

Аппақ екен мұрты да,

Аппақ екен шапаны. Мансур

Аппақ ұзын сақалы бар

Қызыл ала шапаны бар

Бір жылда бір келеді

Балаларға сыйлық береді. Алихан

Аяз-ата қаhарлы

Айналаны қар жапты

Ақ тон киіп орман тұр

Дәл атадай салмақты.

Аязды келіп қыс

Алғашқы қар ұшты

Аппақ боп үстіміз

Ақ қырау жабысты. Ақбота

Жаңа жыл жаңа жыл,

Жаңа жылда жаңа жыр.

Жасыл шырша жанында,

Билеп барлық бала жүр. И.Аружан

Жаңадан таппақ,

Аламыз жаттап.

Жаңа жыл келді,

Жаңа жыл аппақ. Асылжан

Төрімізге ол шыққан

Бақытымыз сәніміз

Жаңа жылды сондықтан

Құттықтаймыз бәріміз. Інжу

Аяз ата, бізбен бүгін ойнайды

Жаңа жылды тойлайды

Барлық бала бақытты

Болса екен деп ойлайды. Назар

Аққырауға малынған

Ақша қардай сақалы

Көптен күтіп сағынған

Көрдік Аяз атаны С.Аружан

**Аяз ата:** Сағынғаныңнан айналдым! Азамат бол!

**Тақпақтарын айтып болғасын.**

**Аяз ата:** Қасымда бар Ақшақар

Ол да ренжіп қалмасын

Бүлдіршіндер балалар

Би билеп, бірге ойнасын!

**Би «Ұлпақарлар биі» орындалады Ақшақармен бірге.**

Жаңа жылды тойлайық

Ойнап асыр салайық

Атамыздың сиқырлы

Қолғабымен ойнайық.

Аяз ата: Балалар, шынында менің қолғабым сиқырлы. Қолғабымның сиқыры-

ойын шарты бойынша қолғап кімнің қолында қалып қойса,

сол бала бірден әнші болып шыға келеді.

**Жүргізуші:** Рас па, олай болса, біз әзірміз.

**«Қолғап» ойыны ойналады.**

**"Өлең" "Ақшақар."орындалады.**

**Тәрбиеші:** Қандай керемет, Шынымен де біздің балалар әнші жұлдыздардан

кем түскен жоқ.Әншілерімізді қошеметтеп қояйық. Аяз ата,

қолғабыңыз бізге қажет екен, бізге қалдырып кете алмайсыз ба?

**Аяз ата:** Қалдырар едім, қарағым, бұл қолғап мен болмасам күшін жояды.

**Жүргізуші:** Өкінішті. Ескі жылмен қоштасып, жаңа жылмен достасатын

кез келді.Маймылды шақырайық

**Маймыл:** Қуанышты ортамыз сазға ұласқан
Тілегім болсын мәңгі ашық аспан
2016 жылы қадам басқан
Гүлденіп көркейе бер, Қазақстан!
Келесі жыл бастауын Әтешке беремін.

**Барлығы:** Қош бол, маймыл, қош бол.

**Тәрбиеші:** Жаңа жыл неге кешікті,

Уақыт 12-ден асып кетіпті.

(Сахнаға Әтеш шығады.)

**Әтеш келеді: Ку-ку-ре-ку деп келеді:**

Мен тағы бір қонақпын
Он екі жылда оралар
Үлкендерге ақ ниет
Сіздерге де ақниет
Сіздерге де мың рахмет.

**Жүргізуші:**

Қуантып елді

Жаңа жыл келді

Өсетін болдық

Бір жасқа енді.

Әкелсін жыл ырыс-құт

Әлемде болсын тыныштық

Жаңа жылым тамаша

Ән салайық жаңаша!

**Балалар шыршаны айналып «Жасыл шырша жанында» әні орындалады.**

**Жүргізуші:** Қабағын еш түймейді,

Аяғы жерге тимейді.

Мерекеде шаттана

Күлдіргіштер билейді

Құртақандарды қарсы алайық!

**«Құртақандардың биі» билейді.**

**Аяз ата:** Ой, бәрекелді, балақайлар. Жаңа жылдарыңмен достар! Шанамызға мінейік Ақшақар. Алда барар ауыл бар, Жыл қуантсын баршаны. Мен сендерге ризамын. Мені сендер сияқты басқа да балалар күтуде. Жаңа жылдарыңыз құтты болсын!

Келесі жылға дейін көріскенше, аман сау болыңдар!

**Ақшақар:** Жаңа жылда сіздердің барлығыңызға жақсылық тілеймін.

**Барлығы**: Қош бол, Аяз ата, Ақшақар! Аяз ата, Ақшақар!

**Жүргізуші:** Міне, Қымбатты балалар, бірлесіп, достасып өткізген мереке қашанда қуанышты өтеді. Достық, бірлік бәріне де жеңеді. Аспанымыз бұлт торламасын, аспанымыздағы күніміз сөнбесін!
Барлық жандар бір тілекке қосқан үн
Бақытты боп бастады жыл дастанын
Қуанышпен келді той боп Жаңа жыл
Құтты болсын Жаңа Бақыт достарым!